|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023** |
| **ΤΜΗΜΑ ΓΕΩΠΟΝΙΑΣ** **(πρώην Επιστήμης Βιοσυστημάτων & Γεωργικής Μηχανικής)** |
| **Επιστημονικά Υπεύθυνος:** | *Ειρήνη Καραναστάση* |
| **Email:** | *ekaranastasi@upatras.gr* |  |
|  |  | **25 Ιανουαρίου 2023** |

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ 19 ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2022-2023**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **οι φοιτήτριες/ές του 7ου εξαμήνου** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τα γνωστικά αντικείμενα των τμημάτων σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **δύο (2) συνεχόμενους μήνες για το Τμήμα ΕΒ&ΓΜ**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 1 Ιούνιου 2023 |
| **Ημερομηνία λήξης περιόδου Πρακτικής Άσκησης:** | 30 Σεπτεμβρίου 2023 |

Προβλέπεται αμοιβή (269,89 € το μήνα) και ασφάλεια (1% κατά κινδύνου).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας*.***

Η προθεσμία υποβολής αιτήσεων συμμετοχής είναι από: **30/01/2023 έως 08/02/2023 και ώρα 12:00 το μεσημέρι (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Γεωπονίας αποτελείται από τους κάτωθι:

1. Ειρήνη Καραναστάση, Αναπλ. Καθηγήτρια (Επιστημονικά Υπεύθυνος) (Πρόεδρος)
2. Νικόλαος Μαλάμος, Αναπλ. Καθηγητής (Γραμματέας)
3. Ευάγγελος Γιαννακόπουλος, Επίκ. Καθηγητής (Μέλος).

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **25/01/2023** | Δημοσιοποίηση προκήρυξης |
| **08/02/2023** | Λήξη προθεσμίας υποβολής αίτησης συμμετοχής |
| **20/02/2023** | Δημοσιοποίηση των επιλεχθέντων υποψηφίων φοιτητριών/ών |
| **01/06/2023** | Έναρξη Περιόδου Προγράμματος Πρακτικής Άσκησης |
| **30/09/2023** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος geoponia@upatras.gr) :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ΤΕΥ\_Πρακτική\_2022\_2023.pdf» στην ιστοσελίδα του Τμήματος: <http://agriculture.upatras.gr/>
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

Τα κριτήρια που εφαρμόζονται για την επιλογή των φοιτητών είναι τα εξής:

* 1. Ο αριθμός των μαθημάτων στα οποία έχει εξεταστεί επιτυχώς ο φοιτητής μέχρι και το 6ο εξάμηνο (με συντελεστή βαρύτητας 50%), α.
	2. Ο μέσος όρος βαθμολογίας του φοιτητή στα μαθήματα που έχει περάσει μέχρι και το 6ο εξάμηνο (με συντελεστή βαρύτητας 30%), β.
	3. Το τρέχον εξάμηνο σπουδών του φοιτητή (με συντελεστή βαρύτητας 20%), γ.

Επομένως, οι αιτούντες φοιτητές κατατάσσονται κατά φθίνουσα σειρά, με ακρίβεια 2 δεκαδικών ψηφίων, σύμφωνα με τον τύπο:

|  |  |
| --- | --- |
| **Σειρά κατάταξης** | $$= \frac{\left(0,5 ×α\right)+\left(0,3×β\right)}{0,2×γ}$$ |

Σε περίπτωση ισοβαθμίας φοιτητών στο όριο των επιλεγμένων ατόμων, το κριτήριο επιλογής είναι ο μέσος όρος της βαθμολογίας του φοιτητή στην τελευταία εξεταστική περίοδο.

Τα ΑΜΕΑ προηγούνται της διαδικασίας και για την μεταξύ τους κατάταξη ακολουθούν τον ίδιο αλγόριθμο αξιολόγησης, όπως περιγράφεται παραπάνω.

**ΕΝΣΤΑΣΕΙΣ**

Οι ενστάσεις υποβάλλονται μέσα σε διάστημα 5 εργάσιμων ημερών από την επομένη της ημερομηνίας ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην ιστοσελίδα του Τμήματος* [*http://agriculture.upatras.gr/*](http://agriculture.upatras.gr/)*)*, ηλεκτρονικά στη Γραμματεία του Τμήματος geoponia@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Ειρήνη Καραναστάση
Επιστημονικά Υπεύθυνος/η της Πρακτικής Άσκησης,** του Τμήματος Γεωπονίας

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <http://agriculture.upatras.gr>/
* και θα τοιχοκολληθεί στη Γραμματεία του Τμήματος.